ai4bharat/Pralekha huggingface dataset:
प्रधानमंत्री कार्यालय
21वें भारत-रूस वार्षिक शिखर सम्मेलन में प्रधानमंत्री नरेंद्र मोदी की टिप्पणी
Excellency,
मेरे प्रिय मित्र राष्ट्रपति व्लादिमीर पुतिन, 21वे भारत-रूस वार्षिक शिखर सम्मेलन में आपका ह्रदय से बहुत बहुत स्वागत करता हूँ, आपके delegation का स्वागत करता हूं। मैं जानता हूं कि पिछले 2 वर्षों में कोरोना कालखंड़ में यह आपकी दूसरी विदेश यात्रा है। जिस प्रकार से भारत के प्रति आपका लगाव है, आपकी जो निजी प्रतिबद्धता है उसका यह एक प्रकार से प्रतीक है और भारत -Russia संबंधों का कितना महत्व है, वो इससे साफ होता है और इसके लिए मैं आपका बहुत आभारी हूं।
Covid की चुनौतियों के बावजूद भारत और रूस के संबंधों की रफ्तार में कोई बदलाव नहीं आया है। हमारी Special and Privileged Strategic Partnership निरंतर मजबूत होती गई है। Covid के खिलाफ लड़ाई में भी दोनों देशों के बीच बेहतरीन सहयोग रहा है- चाहे vaccine trials और उत्पादन में हो, मानवीय सहायता के लिए हो, या एक दूसरे के नागरिकों की देश वापसी के लिए हो।
Excellency,
वर्ष 2021 हमारे द्विपक्षीय संबंधों के लिए कई मायनों में महत्वपूर्ण है। इस वर्ष 1971 की Treaty of Peace, Friendship and Cooperation के पांच दशक और हमारी Strategic Partnership के दो दशक पूरे हो रहे हैं। इस विशेष वर्ष में आपके साथ फिर मिल पाना मेरे लिए हर्ष की बात है क्योंकि हमारी Strategic Partnership में पिछले 20 वर्षों में जो उल्लेखनीय प्रगति हुई है, उसके मुख्य सूत्रधार आप ही रहे हैं।
पिछले कई दशकों में वैश्विक स्तर पर कई fundamental बदलाव आए हैं । कई तरह के geo-political समीकरण उभरे हैं । किन्तु इन सभी variables के बीच भारत -रूस मित्रता एक constant रही है। दोनों देशों ने न सिर्फ एक दूसरे के साथ निसंकोच सहयोग किया है, एक दूसरे की sensitivities का भी विशेष ध्यान रखा है। यह सचमुच inter-state दोस्ती का एक unique और विश्वस्त मॉडल है।
Excellency,
2021 हमारी Strategic Partnership के लिए भी विशेष है। आज हमारे विदेश एवं रक्षा मंत्रियों के बीच 2+2 डायलोग की पहली बैठक हुई। इस से हमारे व्यावहारिक सहयोग को बढ़ाने का एक नया मैकेनिज्म शुरू हुआ है।
अफ़ग़ानिस्तान और दूसरे क्षेत्रीय विषयों पर भी हम निरंतर संपर्क में रहे हैं । Eastern Economic forum और Vladivostok summit से शुरू हुई regional partnership आज Russian Far-east और भारत के राज्यों के बीच वास्तविक सहयोग में बदल रही है ।
आर्थिक क्षेत्र में भी अपने रिश्तों को और घनिष्ट बनाने के लिए हम एक long term vision अपना रहे हैं। हमने 2025 तक 30 billion dollar के trade और 50 billion dollar के निवेश का लक्ष्य रखा है। इन लक्ष्यों तक पहुंचने के लिए हमें अपनी Business communities को guide करना चाहिए।
विभिन्न सेक्टरों में आज हुए हमारे समझौतों से इसमें मदद मिलेगी। Make in India कार्यक्रम के तहत co-development और co-production से हमारा रक्षा सहयोग और मजबूत हो रहा है। Space और Civil nuclear क्षेत्रों में भी हमारा सहयोग आगे बढ़ रहा है।
NAM में आब्जर्वर और IORA में dialogue partner बनने के लिए रूस को बहुत-बहुत बधाई देता हूं। इन दोनों मंचों में रूस की उपस्थिति का समर्थन करना हमारे लिए खुशी की बात थी। हर एक क्षेत्रीय और वैश्विक मुद्दों पर भारत और रूस का एक जैसा मत है। आज की बैठक में हमें इन पर चर्चा करने का अवसर मिलेगा।
Excellency,
एक बार फिर भारत में आपका स्वागत करता हूं, आपके delegation का स्वागत करता हूं। इतनी व्यस्तता के बीच भी आपने भारत आने के लिए समय निकाला, यह हमारे लिए बहुत महत्वपूर्ण है। मुझे विश्वास है कि आज की चर्चा हमारे संबंधों के लिए बहुत उल्लेखनीय होगी।
फिर एक बार आपका बहुत-बहुत धन्यवाद।
सूक्ष्म, लघु एवं मध्यम उद्यम मंत्रालय
प्रधानमंत्री रोजगार सृजन कार्यक्रम के तहत चालू वित्त वर्ष में 80,000 सूक्ष्म उद्यमों की सहायता की जाएगी
रोजगार जुटाने वाली एमएसएमई की प्रमुख योजनाओं की समीक्षा के लिए बैठक का आयोजन
केंद्रीय सूक्ष्म, लघु और मध्यम उद्यम  मंत्री श्री नितिन गडकरी और वित्त मंत्री श्रीमती निर्मला सीतारमण की अध्यक्षता में सभी बैंकों के वरिष्ठ प्रबंधन के साथ एक बैठक का आयोजन किया गया, जिसमें कम पूंजी निवेश से भारी संख्या में रोजगार जुटाने वाली एमएसएमई मंत्रालय की कुछ प्रमुख योजनाओं की समीक्षा की गई। इस बैठक में एमएसएमई मंत्रालय की प्रमुख योजना प्रधानमंत्री रोजगार सृजन कार्यक्रम  और सूक्ष्म और लघु उद्यमों के लिए क्रेडिट गारंटी फंड ट्रस्ट  पर ध्यान केन्द्रित किया गया। इसके अलावा, एमएसएमई को मदद देने का मार्ग खोजने के लिए एमएसएमई ऋणों के पुनर्गठन के मुद्दे के बारे में भी विचार-विमर्श किया गया।
पीएमईजीपी एक क्रेडिट से जुड़ी सहायता योजना है जो सूक्ष्म उद्यमों की स्थापना के माध्यम से स्वरोजगार को बढ़ावा देती है। इसमें एमएसएमई मंत्रालय के माध्यम से सरकार विनिर्माण क्षेत्र में 25 लाख और सेवा क्षेत्र में 10 लाख रुपये तक के ऋण पर 35 प्रतिशत तक छूट देती है। दोनों केंद्रीय मंत्रियों ने पिछले वर्षों में इस योजना के तहत बड़ी संख्या में उद्यमों की स्थापना में मदद करने के लिए बैंकों द्वारा किए गए कार्यों की सराहना की। पिछले वित्तीय वर्ष में ऐसे उद्यमों की सहायता में दो गुनी बढ़ोत्तरी हुई है और 73,000 सूक्ष्म उद्यमों की सहायता की गई।
इस योजना को और बढ़ावा देने के लिए चालू वित्त वर्ष में 80,000 इकाइयों के प्रतिष्ठानों की सहायता करने का लक्ष्य रखा गया है। अभी तक 46,000 इकाइयों को विभिन्न बैंकों द्वारा ऋण उपलब्ध करा दिए गए हैं। इसके अलावा बैंकों से 15 मार्च तक 1.18 लाख लंबित ऋण आवेदनों का निपटान करने के लिए अनुरोध किया गया है। बैंकों से पूर्वोत्तर क्षेत्र पर विशेष ध्यान देने के लिए कहा गया है।
बैंकों द्वारा खारिज किए गए आवेदनों के डेटा विश्लेषण से पता चला कि 11 प्रतिशत प्रस्ताव खारिज कर दिए जाते हैं क्योंकि पीएमईजीपी के तहत स्थानीय बैंकों द्वारा लक्ष्य पूरे कर लिए जाते हैं। इस मुद्दे को हल करने के लिए, बैंकों से अनुरोध किया गया कि वे योजना के तहत ऋण में वृद्धि करें और न्यूनतम लक्ष्य तय करने की अपनी नीति को संशोधित करें, ताकि सभी योग्य आवेदनों की ऋण मंजूरी पर विचार किया जा सके। क्रेडिट गारंटी योजना की पहुंच बढ़ाने पर बैंकों के साथ विचार-विमर्श किया गया। सरकार ने इस योजना के तहत क्रेडिट गारंटी 50,000 करोड़ बढ़ाने का लक्ष्य रखा है जो पिछले वर्ष की तुलना में लगभग 67 प्रतिशत अधिक है। बैंकों ने कहा कि इस योजना के तहत ऋण की भारी मांग है और वे इस लक्ष्य को प्राप्त करने के लिए आश्वस्त हैं।
वित्त मंत्री और एमएसएमई मंत्री ने प्रारंभिक चरण में भुगतान न हुए ऋणों का उपयुक्त रूप से पुनर्गठन करके एमएसएमई को सहायता प्रदान करने की आवश्यकता पर जोर दिया। सभी सीएमडी अपने भुगतान न हुए ऋणों के पुनर्गठन में एमएसएमई का समर्थन करने के लिए सहमत हुए। बैठक इस उम्मीद के साथ समाप्त हुई कि एमएसएमई क्षेत्र के लिए की गई ये पहल इस क्षेत्र को सहायता प्रदान करने में एक लंबा रास्ता तय करेंगी और इनसे रोजगारों के अवसर बढ़ेंगे। बैंकरों के साथ यह बैठक स्पष्ट रूप से एमएसएमई क्षेत्र की मदद करने में सरकार के संकल्प और प्रयासों को दर्शाती है क्योंकि यह क्षेत्र अर्थव्यवस्था की रीढ़ हैं।
विज्ञान एवं प्रौद्योगिकी मंत्रालय
आईएचबीटी के वैज्ञानिकों ने विकसित किया नया सेनेटाइजर
इस हैंड-सेनिटाइजर में प्राकृतिक गंध, सक्रिय चाय घटक और अल्कोहल की मात्रा विश्व स्वास्थ्य संगठन  के दिशा-निर्देशों के अनुसार उपयोग की गई है
इस उत्पाद में पेराबेंस, ट्राईक्लोस्म, सिंथेटिक खुशबू और थेलेटेस जैसे रसायनों का उपयोग नहीं किया गया है
 के वैज्ञानिकों ने एक नया हैंड-सेनिटाइजर विकसित किया है।
आईएचबीटी के निदेशक डॉ संजय कुमार ने बताया कि “इस हैंड-सेनिटाइजर में प्राकृतिक गंध, सक्रिय चाय घटक और अल्कोहल की मात्रा विश्व स्वास्थ्य संगठन  के दिशा-निर्देशों के अनुसार उपयोग की गई है। इसकी एक खास बात है कि इस उत्पाद में पेराबेंस, ट्राईक्लोस्म, सिंथेटिक खुशबू और थेलेटेस जैसे रसायनों का उपयोग नहीं किया गया है।”
हैंड-सेनिटाइजर के व्यावसायिक उत्पादन के लिए मंगलवार को आईएचबीटी ने पालमपुर की ही कंपनी ए.बी. साइंटिफिक सॉल्यूशन्स के साथ समझौते पर हस्ताक्षर किए हैं। इस समझौते के अनुसार आईएचबीटी हैंड-सेनिटाइजर के उत्पादन की अपनी तकनीक इस कंपनी को हस्तांतरित कर रहा है।
ए.बी. साइंटिफिक सॉल्यूशन्स के पास अपना एक मजबूत मार्केटिंग नेटवर्क है। यह कंपनी इस हैंड-सेनेटाइजर के व्यावसायिक उत्पादन के लिए पालमपुर में एक केंद्र स्थापित करेगी और देशभर के सभी प्रमुख शहरों में सेनिटाइजर और अन्य कीटाणुनाशकों का विपणन करेगी।
डॉ संजय कुमार का कहना है कि बाजार में अचानक सेनेटाइजर के माँग बढ़ने से इसके मनमाने दाम वसूले जा रहे हैं। सही उत्पाद की माँग में मौजूदा वृद्धि को देखते हुए इस हैंड सेनिटाइजर का विकास उपयुक्त समय पर किया गया है।
उप राष्ट्रपति सचिवालय
उपराष्ट्रपति का स्वदेशी रक्षा उपकरणों के उत्पादन में तेजी लाने का आह्वान
रक्षा उपकरणों के आयात में कमी लाने की जरूरत पर बल;
एमईएस परिवीक्षकों के फाउंडेशन कोर्स के दौरान समापन भाषण दिया
उपराष्ट्रपति श्री एम.वेंकैया नायडू ने मेक इन इंडिया कार्यक्रम के अंतर्गत स्वदेशी रक्षा उपकरणों के उत्पादन में तेजी लाने का आह्वान किया है।
श्री नायडू ने आज हैदराबाद में मिलिट्री इंजीनियर सर्विसेज के परिवीक्षकों के लिए प्रथम फाउंडेशन कोर्स में समापन भाषण देते हुए रक्षा उपकरणों के आयात में कमी लाने की आवश्यकता पर बल दिया।
परिवीक्षकों से अपने कौशल और ज्ञान को लगातार उन्नत करने का आग्रह करते हुए, उपराष्ट्रपति ने विभिन्न स्तरों पर अधिकारियों और पेशेवरों के लिए नियमित प्रशिक्षण के महत्व पर जोर दिया ताकि नवीनतम विकास के साथ कदम से कदम बढ़ाया जा सके।
श्री नायडू ने परिवीक्षकों से कहा कि वे भारत के भीतर और बाहर, साथ ही निजी और सार्वजनिक क्षेत्र दोनों स्थानों की सर्वोत्तम पद्धतियों को सीखें और उत्कृष्ट परिणाम पाने के लिए प्रक्रियाओं और प्रणालियों में सुधार लाने का प्रयास करें।
बुनियादी ढांचे के किफायती और समयबद्ध विकास को समय की आवश्यकता करार देते हुए उपराष्ट्रपति ने परिवीक्षकों को सलाह दी कि वे गांवों में समय बिताएं और ग्रामीण क्षेत्रों की जनता की समस्याओं और आकांक्षाओं को समझें। उन्होंने कहा कि वे समाज के हाशिए पर मौजूद तबके के लोगों की जरूरतों को समझते हैं और दूरदराज के इलाकों में सेवाएं प्रदान करने का पहला अनुभव प्राप्त करते हैं। उपराष्ट्रपति ने उनसे समाज के हाशिए पर मौजूद वर्गों की आवश्यकताओं को समझने और दूरदराज के इलाकों में सेवाएं प्रदान करने का प्रत्यक्ष अनुभव प्राप्त करने को कहा।
श्री नायडू ने प्रशिक्षित अधिकारियों से कहा कि उनके पास आपदा शमन, राहत कार्यों, सार्वजनिक अवसंरचना विकास और बड़े पैमाने पर राष्ट्र निर्माण में महत्वपूर्ण योगदान देने का बड़ा अवसर मौजूद है।
उपराष्ट्रपति ने इच्छा व्यक्त की कि परिवीक्षक हमेशा उच्च स्तरीय निष्ठा, प्रतिबद्धता, पारदर्शिता और जवाबदेही बनाए रखें।
श्री नायडू ने कहा कि मिलिट्री इंजीनियर सर्विस द्वारा भारतीय सशस्त्र बलों, भारतीय आयुध कारखानों, डीआरडीओ और भारतीय तटरक्षक बल को उनके लक्ष्यों को प्राप्त करने में सक्षम बनाने में महत्वपूर्ण भूमिका निभाई जा रही है। उपराष्ट्रपति ने उत्पादकता का उच्च स्तर प्राप्त करने के लिए उन्हें आपस में सामंजस्य स्थापित करने, एक-दूसरे को पूर्णता प्रदान करने और एक-दूसरे की सहायता करने को कहा।
श्री नायडू ने एमईएस परिवीक्षकों के लिए फाउंडेशन कोर्स के संचालन के लिए डॉ. एमसीआर एचआरडी संस्थान की सराहना की। उन्होंने प्रशिक्षण के लिए एक व्यापक दृष्टिकोण तैयार करने के लिए संस्थान की सराहना की, जिसमें आउटडोर, पाठ्यक्रमेतर और सह-पाठयक्रम संबंधी गतिविधियों को शामिल किया गया है, ताकि एमईएस परिवीक्षकों का व्यापक विजन विकसित किया जा सके और उनको मिलिट्री इंजीनियर सर्विसेज के उपयोगी सदस्यों के रूप में उभरने में सक्षम बनाया जा सके।
इस अवसर पर एमसीआर एचआरडी संस्थान के महानिदेशक श्री बी.पी. आचार्य, महानिदेशक  एमईएस, श्री जे.आर. गर्ग, निदेशक , तेलंगाना सरकार, श्रीमती ए. श्रीदेवी और देश भर के 13 राज्यों के मिलिट्री इंजीनियर सर्विस से संबंधित 63 ग्रुप-ए अधिकारी उपस्थित थे।
मंत्रिमण्डल
कैबिनेट ने चिकित्सा उत्पाद विनिमयन के क्षेत्र में भारत और अर्जेंटीना के बीच सहयोग के लिए समझौता ज्ञापन को मंजूरी प्रदान की
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने चिकित्सा उत्पाद विनिमयन के क्षेत्र में भारत और अर्जेंटीना के बीच सहयोग के लिए समझौता ज्ञापन कार्योत्तर मंजूरी प्रदान की।
लाभ
इस मंजूरी से दोनों देशों को विनिमयन के आयामों को बेहतर तरीके से समझने में मदद मिलेगी और अर्जेंटीना को चिकित्सा उत्पादों के निर्यात को बढ़ाने में सहायता प्राप्त होगी। अंतर्राष्ट्रीय स्तर पर दोनों देशों के बीच समन्वय बेहतर होगा।
युवा कार्यक्रम एवं खेल मंत्रालय
मेरे भाई ने मुझे निशानेबाजी के लिए प्रेरित किया और हमेशा मेरी मदद करने के लिए तैयार रहे: शिवा नरवाल
भारत के शीर्ष निशानेबाजों में से एक और टोक्यो पैरालिंपिक के स्वर्ण पदक विजेता मनीष नरवाल ने साल 2021 में इतिहास रचा था, जब उन्होंने टोक्यो पैरालिंपिक में नया विश्व रिकॉर्ड बनाते हुए भारत को स्वर्ण पदक दिलाया था।
उनकी उपलब्धि ने न केवल उन्हें प्रतिष्ठित खेल रत्न पुरस्कार दिलाया, बल्कि सैकड़ों बच्चों को निशानेबाजी करने और अपने खेल के जुनून को पूरा करने के लिए प्रेरित किया।
लेकिन 2021 की अपनी उपलब्धि से बहुत पहले, मनीष ने अपने घर में ही एक करीबी को न केवल निशानेबाजी के लिए, बल्कि उनके नक्शेकदम पर चलने और क्षेत्र में खुद के लिए एक पहचान बनाने के लिए प्रेरित किया था - उनके छोटे भाई शिवा नरवाल।
शिवा ने खेलो इंडिया यूथ गेम्स, 2020 और फिर इस खेल के 2021 संस्करण में स्वर्ण जीता। 17 वर्षीय, शिवा ने पहली बार पिछले साल मिस्र विश्व चैंपियनशिप में भाग लिया और वे 10 मीटर एयर पिस्टल स्पर्धा के फाइनल में 8वें स्थान पर रहकर पेरिस ओलंपिक कोटा जीतने के करीब पहुंच गए थे।
विश्व चैंपियनशिप पदक से चूकने की निराशा के बाद उन्होंने स्वयं को प्रेरित करते हुए एशियन एयरगन चैंपियनशिप के पुरुष एयर पिस्टल स्पर्धा में स्वर्ण पदक जीता।
जहां मनीष ने खुद को अब देश के सर्वश्रेष्ठ पैरा-शूटरों में से एक के रूप में स्थापित कर लिया है, वहीं शिवा का वर्तमान उद्देश्य न केवल खेलो इंडिया यूथ गेम्स में एक और पदक जीतना है, बल्कि स्वर्ण की हैट्रिक बनाना भी है।
“मैं वास्तव में खुश हूं कि मुझे फिर से खेलो इंडिया यूथ गेम्स 2022 के लिए चुना गया है। अतीत में, केआईवाईजी, 2020 और केआईवाईजी, 2021 में मेरा प्रदर्शन वास्तव में अच्छा रहा है और मुझे उम्मीद है कि मध्य प्रदेश में भी मेरा प्रदर्शन अच्छा रहेगा तथा मैं एक बार फिर हरियाणा के लिए स्वर्ण जीतूंगा।”
यह पूछे जाने पर कि क्या मनीष का भाई होने के नाते उन पर कोई अतिरिक्त दबाव है, इस युवा ने तुरंत उनका समर्थन करते हुए कहा, 'वे हमेशा मेरी मदद के लिए मौजूद होते हैं।'
शिवा ने कहा, "मेरी बड़ी बहन और भाई दोनों निशानेबाजी करते हैं और मनीष को एयर पिस्टल स्पर्धाओं में अच्छा प्रदर्शन करते देख मैंने निशानेबाजी शुरू की।"
उन्होंने कहा, "अगर मुझे निशानेबाजी में कोई समस्या आती है तो मनीष हमेशा मेरा समर्थन करते हैं और हमेशा मेरी मदद के लिए मौजूद रहते हैं।"
पिछले खेलो इंडिया यूथ गेम्स में, शिवा का योग्यता-प्राप्ति चरण में 588 का प्रभावशाली स्कोर था, जो दूसरे स्थान पर रहे उनके साथी सम्राट राणा से पांच अंक बेहतर था। बाद में उन्होंने स्पर्धा में स्वर्ण पदक जीता था और साथ ही उनकी बहन शिखा नरवाल भी लड़कियों की 10 मीटर एयर पिस्टल स्पर्धा में कांस्य पदक की विजेता बनी थीं।
स्वास्थ्य एवं परिवार कल्याण मंत्रालय
कोविड-19 टीका करण अपडेट
राज्यों/केंद्रशासित प्रदेशों को टीके की 44.53करोड़ से अधिक खुराक प्रदान की गईं
राज्यों/केंद्रशासित प्रदेशों और निजी अस्पतालों के पास अब भी टीके की 2.98 करोड़ से अधिक खुराक उपलब्ध हैं, जिनका अभी इस्तेमाल किया जाना है
केंद्र सरकार पूरे देश में कोविड-19 टीकाकरण की रफ्तार तेज करने और दायरा बढ़ाने के लिए प्रतिबद्ध है। कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। टीकाकरण अभियान के जरिये ज्यादा टीकों की उपलब्धता के साथ, राज्यों एवं केंद्रशासित प्रदेशों को टीकाकरण उपलब्धता की अग्रिम जानकारी देकर तेज किया गया है ताकि टीकों को लेकर राज्य और केंद्रशासित प्रदेश बेहतर योजना बना सकें और टीकों की आपूर्ति श्रृंखला सुव्यवस्थित की जा सके।
राष्ट्रव्यापी टीकाकरण अभियान के तहत भारत सरकार राज्यों और केंद्रशासित प्रदेशों को नि:शुल्क कोविड टीके उपलब्ध कराकर उनकी मदद कर रही है। सबको टीका उपलब्ध कराने से जुड़े कोविड-19 टीकाकरण अभियान के नए चरण के तहत केंद्र सरकार देश में टीका विनिर्माताओं द्वारा उत्पादित 75 प्रतिशत टीके खरीदेगी और उनकी राज्यों एवं केंद्रशासित प्रदेशों को  आपूर्ति करेगी।
|
|
टीके की खुराक
|
|
24 जुलाई, 2021
|
|
आपूर्ति
|
|
44,53,86,390
|
|
प्रक्रिया प्रगति में
|
|
85,58,360
|
|
खपत
|
|
41,55,50,543
|
|
शेष खुराक उपलब्ध
|
|
2,98,35,847
भारत सरकार ने अब तक राज्यों/केंद्रशासित प्रदेशों को कोविड टीके की 44.53 करोड़ से अधिक खुराक  सभी स्रोतों के माध्यम से प्रदान की है। इसके अलावा टीके की 85,58,360 खुराक प्रक्रियारत हैं।
आज सुबह आठ बजे उपलब्ध आंकड़े के अनुसार इनमें अपव्यय सहित कुल 41,55,50,543 खुराक की खपत हुई है।
राज्यों/केंद्रशासित प्रदेशों और निजी अस्पतालों के पास अब भी टीके की 2.98 करोड़ से अधिक  खुराक उपलब्ध हैं जो बची हुई हैं, जिनका अभी इस्तेमाल किया जाना है।
प्रधानमंत्री कार्यालय
प्रधानमंत्री ने महालया पर लोगों को शुभकामनाएं दी
प्रधानमंत्री श्री नरेन्द्र मोदी ने महालया के अवसर पर लोगों को शुभकामनाएं दी हैं।
एक ट्वीट में, प्रधानमंत्री ने कहा,
"इस महालया को हम माँ दुर्गा से शक्ति का आशीर्वाद देने की प्रार्थना करते हैं, ताकि हम वैश्विक महामारी को दूर कर सकें। माँ दुर्गा का दिव्य आशीर्वाद सभी के जीवन में अच्छा स्वास्थ्य और प्रसन्नता सुनिश्चित करे। हमारी पृथ्वी समृद्ध हो!
शुभो महालया! ”
स्वास्थ्य एवं परिवार कल्याण मंत्रालय
भारत में रोजाना एक लाख नये कोविड मामले, 61वें दिन में सबसे कम
लगातार 11वें दिन दो लाख से कम नये मामले
भारत के सक्रिय मामले आज गिरकर 14,01,609 हुये
लगातार 25वें दिन नये मामलों से अधिक दैनिक रिकवरी
राष्ट्रीय रिकवरी दर का रुझान कायम; रिकवरी दर बढ़कर 93.94 प्रतिशत पहुंची
दैनिक पॉजीटिविटी दर अब 6.34 प्रतिशत तक पहुंची और लगातार 14 दिनों से यह 10 प्रतिशत से कम पर कायम है
भारत ने देशव्यापी टीकाकरण अभियान के तहत अब तक 23.27 करोड़ टीके लगाये हैं
पिछले 24 घंटों में भारत में कोविड के 1,000,636 नये मामले दर्ज किये गये। दो महीनों में यह आंकड़ा सबसे कम है। देश में लगातार 11वें दिन दो लाख रोजाना से कम नये मामले दर्ज किये गये हैं। यह ‘समग्र सरकारी तंत्र’ की भावना के तहत केंद्र और राज्यों/केंद्र शासित प्रदेशों के सतत प्रयास और सहयोग से मुमकिन हो सका है।
भारत में सक्रिय मामलों में लगातार गिरावट देखी जा रही है। देश का सक्रिय केस-लोड दूसरे दिन भी 15 लाख से नीचे कायम रहा है। आज उसकी दर 14,01,609 है। सात दिनों से लगातार केस-लोड 20 लाख से नीचे बना हुआ है।
पिछले 24 घंटों में कोविड मामलों में कुल गिरावट 76,190 दर्ज की गई। सक्रिय मामले अब देश के कुल पॉजीटिव मामलों का महज़ 4.85 प्रतिशत हैं।
कोविड-19 संक्रमण से उबरने वाले लोगों की तादाद बढ़ रही है। इसके साथ ही भारत में रोजाना रिकवरी लगातार 25वें दिन भी नये मामलों से अधिक रही। पिछले 24 घंटों के दौरान 1,74,399 लोग कोविड से उबरे हैं।
पिछले 24 घंटों में रोजाना नये मामलों के मुकाबले 73,764 की और रिकवरी दर्ज की गई है।
महामारी की शुरूआत से संक्रिमत होने वाले कुल लोगों में से 2,71,59,180 लोग कोविड-19 से स्वस्थ हो चुके हैं। इस आधार पर रिकवरी दर 93.94 प्रतिशत बैठती है, जिसमें लगातार बढ़ोतरी का रुझान बना हुआ है।
देश में पिछले 24 घंटों में कुल 15,87,589 जांचें की गईं। आमूल रूप से देखा जाये, तो भारत में अब तक 36.6 करोड़  से अधिक जांचे हो चुकी हैं।
एक तरफ देश में जांचों को बढ़ाया जा रहा है, तो दूसरी तरफ पॉजीटिविटी में लगातार गिरवाट नजर आ रही है। दैनिक पॉजीटिविटी दर आज 6.34 प्रतिशत रही। यह 14वें भी लगातार 10 प्रतिशत से कम पर कायम है।
टीकाकरण के मोर्चे पर देशव्यापी टीकाकरण अभियान के तहत 23.27 करोड़ खुराकें लगाई जा चुकी हैं।
आज सात बजे सुबह तक मिली अस्थायी रिपोर्ट के आधार पर 32,68,969 सत्रों के जरिये कुल 23,27,86,482 टीके लगाये गये।
विवरण इस प्रकार हैः
|
|
स्वास्थ्य कर्मी
|
|
पहली खुराक
|
|
99,68,836
|
|
दूसरी खुराक
|
|
68,62,013
|
|
अग्रिम मोर्चे के कर्मी
|
|
पहली खुराक
|
|
1,62,06,661
|
|
दूसरी खुराक
|
|
86,71,758
|
|
18-44 आयुवर्ग
|
|
पहली खुराक
|
|
2,86,18,514
|
|
दूसरी खुराक
|
|
1,68,302
|
|
45-60 आयुवर्ग
|
|
पहली खुराक
|
|
7,10,44,966
|
|
दूसरी खुराक
|
|
1,13,34,356
|
|
60 वर्ष से ऊपर
|
|
पहली खुराक
|
|
6,06,75,796
|
|
दूसरी खुराक
|
|
1,92,35,280
|
|
योग
|
|
23,27,86,482
रक्षा मंत्रालय
"आजादी का अमृत महोत्सव"
हिंडन वायुसेना स्टेशन में देश के वीरता पुरस्कार विजेताओं के सम्मान में कार्यक्रम
- "आजादी का अमृत महोत्सव" विषय के अंतर्गत भारत के 75 वें स्वतंत्रता दिवस समारोह के उपलक्ष्य में 14 अगस्त 2021 को हिंडन वायुसेना स्टेशन में वीरता पुरस्कार विजेताओं और उनके परिवारों को सम्मानित करने वाला एक कार्यक्रम आयोजित किया गया। निम्नलिखित वीरता पुरस्कार विजेताओं तथा उनके परिवार के सदस्यों को इस कार्यक्रम के दौरान सम्मानित किया गया:-
 स्वर्गीय मेजर मोहित शर्मा, अशोक चक्र सेना पदक
 कर्नल तेजेंद्र पाल त्यागी, वीर चक्र
- अशोक चक्र से सम्मानित स्वर्गीय मेजर मोहित शर्मा के माता-पिता श्री राजेंद्र प्रसाद शर्मा और श्रीमती सुशीला शर्मा और कर्नल टीपी त्यागी एवं श्रीमती टीपी त्यागी ने इस अवसर पर शिरकत की। एयर कमोडोर मनीष कुमार गुप्ता एवीएसएम, एयर ऑफिसर कमांडिंग, हिंडन वायुसेना स्टेशन ने वीरता पुरस्कार विजेताओं और उनके परिवारों को स्टेशन कर्मियों और अन्य आमंत्रित अतिथियों की उपस्थिति में सम्मानित किया। एयर ऑफिसर कमांडिंग ने वीरता पुरस्कार विजेताओं की उनके मेधायुक्त सेवा के कार्यकाल के दौरान उच्चतम सैन्य मानक स्थापित करने के लिए सराहना की। जीएपी पोर्टल पर पंजीकृत कुल 4 छात्रों को भी इस कार्यक्रम को देखने के लिए आमंत्रित किया गया था।
- पुरस्कार पाने वालों ने कहा कि इस सम्मानित व्यहवार ने उन्हें छुआ और उन्हें बहुत गर्व महसूस कराया। आमंत्रित अतिथियों के लिए पुरस्कार विजेताओं के साहस को प्रदर्शित करने वाले वीडियो क्लिप्स प्रदर्शित किए गए जिन्होंने 1971 के युद्ध में सैनिकों द्वारा सामना की गई चुनौतियों तथा जम्मू एवं कश्मीर के कुपवाड़ा ज़िले में 2009 में आतंक रोधी अभियान के दौरान झेली गई चुनौतियों का साक्षात विवरण प्रदान किया। वीर चक्र से सम्मानित कर्नल टीपी त्यागी ने उपस्थित लोगों के साथ 1971 के युद्ध के अपने अनुभव साझा किए।
एमजी/एएम/एबी/डीवी
(Visitor Counter : 290
इस्पात मंत्रालय
केंद्रीय इस्पात मंत्री श्री ज्योतिरादित्य एम. सिंधिया मुंबई में इंडिया स्टील 2023 का उद्घाटन करेंगे
इस आयोजन का उद्देश्य इस्पात उद्योग में नवीनतम विकास, चुनौतियों और अवसरों पर चर्चा करना है
केंद्रीय इस्पात मंत्रालय, वाणिज्य विभाग, वाणिज्य और उद्योग मंत्रालय और उद्योग मंडल फिक्की के सहयोग से 19 से 21 अप्रैल, 2023 तक इस्पात उद्योग पर एक सम्मेलन और अंतर्राष्ट्रीय प्रदर्शनी इंडिया स्टील 2023 का आयोजन मुंबई प्रदर्शनी केंद्र, गोरेगांव, मुंबई में कर रहा है। इस आयोजन का उद्देश्य इस्पात उद्योग में नवीनतम विकास, चुनौतियों और अवसरों पर चर्चा करने के लिए उद्योग के प्रमुखों, नीति निर्माताओं और विशेषज्ञों को एक साथ लाना है।
19 अप्रैल 2023 को इंडिया स्टील 2023 के उद्घाटन सत्र को श्री ज्योतिरादित्य एम. सिंधिया, केंद्रीय नागरिक उड्डयन और इस्पात मंत्री, भारत सरकार, श्री फग्गन सिंह कुलस्ते, इस्पात और ग्रामीण विकास राज्य मंत्री, भारत सरकार, श्री नागेंद्र नाथ सिन्हा, सचिव, इस्पात मंत्रालय, वरिष्ठ अधिकारी और श्री सुब्रकांत पांडा  तथा सुश्री सोमा मोंडल  सहित अन्य विशिष्ट वक्ताओं द्वारा संबोधित किया जाएगा। आयोजन के दौरान, इस्पात क्षेत्र में नवीनतम उत्पादों और नवाचारों को प्रदर्शित करने वाली एक प्रदर्शनी भी समवर्ती रूप से आयोजित की जाएगी।
तीन दिनों के दौरान, सहभागियों को विभिन्न विषयों को कवर करने वाले सूचनात्मक सत्र की एक श्रृंखला में शामिल होने का अवसर मिलेगा।
इस दौरान, इंडिया स्टील 2023 के महत्वपूर्ण सत्र आयोजित किए जाएंगे, जिसमें "लाजिस्टिक इंफ्रास्ट्रक्चर को सक्षम करने का संवर्धन," "भारतीय इस्पात उद्योग के लिए मांग गतिशीलता," "ग्रीन स्टील के माध्यम से स्थिरता लक्ष्य: चुनौतियां और आगे का रास्ता," "अनुकूल नीति ढांचा और भारतीय इस्पात के लिए प्रमुख प्रवर्तक," तथा "उत्पादकता और दक्षता बढ़ाने के लिए प्रौद्योगिकी समाधान" जैसे विषयों को शामिल किया जाएगा। भारतीय इस्पात क्षेत्र के भीतर चुनौतियों और अवसरों को संबोधित करने के उद्देश्य से प्रत्येक सत्र उद्योग के प्रमुखों, सरकारी अधिकारियों और विशेषज्ञों के बीच गहन चर्चा की सुविधा प्रदान करेगा। यह सत्र उद्योग के भविष्य के विकास के लिए सहयोग और नवाचार को बढ़ावा देने, विचारों, अंतर्दृष्टि और अनुभवों का आदान-प्रदान करने के लिए हितधारकों के लिए एक मंच प्रदान करेंगे। इंडिया स्टील 2023 स्टील उद्योग के प्रमुख मुद्दों पर गोलमेज चर्चा की एक श्रृंखला की मेजबानी भी करेगा।
इंडिया स्टील 2023 प्रदर्शनी भारतीय इस्पात उद्योग की उन्नत तकनीकों, उत्पादों और समाधानों का प्रदर्शन करेगी। यह द्विवार्षिक कार्यक्रम उपस्थित लोगों को उद्योग के प्रमुखों के साथ जुड़ने, भविष्य की विकास संभावनाओं में अंतर्दृष्टि प्राप्त करने और तेजी से विकसित हो रहे भारतीय इस्पात परिदृश्य में सहयोग के अवसरों का पता लगाने के लिए एक अनूठा मंच प्रदान करेगा। इंडिया स्टील 2023 के बारे में अधिक जानकारी और इस कार्यक्रम के लिए पंजीकरण कराने के लिए कृपया www.indiasteelexpo.in पर जाएं।